title: Rådets afgørelse af 3. juni 2010 om undertegnelse og midlertidig anvendelse af aftalen mellem Den Europæiske Union og Den Socialistiske Republik Vietnams regering om visse aspekter af lufttrafik

text:
               5.11.2010

               DA

               Den Europæiske Unions Tidende

               L 288/1

         RÅDETS AFGØRELSE
   af 3. juni 2010
   om undertegnelse og midlertidig anvendelse af aftalen mellem Den Europæiske Union og Den Socialistiske Republik Vietnams regering om visse aspekter af lufttrafik
   (2010/666/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Ved beslutning af 5. juni 2003 bemyndigede Rådet Kommissionen til at indlede forhandlinger med tredjelande om en EU-aftale, som skal træde i stedet for visse bestemmelser i eksisterende bilaterale aftaler.

               (2)

               På Unionens vegne har Kommissionen forhandlet en aftale med Den Socialistiske Republik Vietnams regering om visse aspekter af lufttrafik (i det følgende benævnt »aftalen«) i overensstemmelse med de mekanismer og direktiver, der blev fastsat i bilaget til Rådets afgørelse af 5. juni 2003.

               (3)

               Den aftale, Kommissionen har forhandlet, bør undertegnes og anvendes midlertidigt med forbehold af senere indgåelse —

         VEDTAGET DENNE AFGØRELSE:
   Artikel 1
   Undertegnelsen af aftalen mellem Den Europæiske Union og Den Socialistiske Republik Vietnams regering om visse aspekter af lufttrafik (»aftalen«) godkendes herved på Unionens vegne med forbehold af indgåelse af aftalen.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der på Unionens vegne er beføjet til at undertegne aftalen med forbehold af indgåelse.
   Artikel 3
   Indtil aftalen træder i kraft, anvendes den midlertidigt fra den første dag i den første måned efter den dato, hvor parterne har givet hinanden notifikation om afslutningen af de procedurer, der er nødvendige i så henseende (1).
   Artikel 4
   Formanden for Rådet bemyndiges herved til at foranstalte den notifikation, der er omhandlet i aftalens artikel 7, stk. 2.
   Artikel 5
   Denne afgørelse træder i kraft på dagen for vedtagelsen.
   Artikel 6
   Denne afgørelse offentliggøres i Den Europæiske Unions Tidende.

      Udfærdiget i Luxembourg, den 3. juni 2010.

            På Rådets vegne

         A. PÉREZ RUBALCABA

            Formand

      (1)  Datoen for aftalens midlertidige anvendelse offentliggøres i Den Europæiske Unions Tidende af Generalsekretariatet for Rådet.
    ---documentbreak---

               5.11.2010

               DA

               Den Europæiske Unions Tidende

               L 288/1

         AFTALE
   mellem Den Europæiske Union og Den Socialistiske Republik Vietnams regering om visse aspekter af lufttrafik
   DEN EUROPÆISKE UNION,
   på den ene side, og
   DEN SOCIALISTISKE REPUBLIK VIETNAMS REGERING,
   på den anden side,
   (i det følgende benævnt »parterne«),
   SOM KONSTATERER, at der er indgået bilaterale lufttrafikaftaler mellem sytten af Den Europæiske Unions medlemsstater og Den Socialistiske Republik Vietnams regering med bestemmelser, der strider mod EU-retten,
   SOM KONSTATERER, at Den Europæiske Union har enekompetence vedrørende en række aspekter, der kan være omfattet af bilaterale lufttrafikaftaler mellem medlemsstater i Den Europæiske Union og tredjelande,
   SOM KONSTATERER, at luftfartsselskaber, der er etableret i en medlemsstat, i henhold til EU-lovgivningen har ret til uden forskelsbehandling at få adgang til luftruter mellem Den Europæiske Unions medlemsstater og tredjelande,
   SOM HENVISER til de aftaler mellem Den Europæiske Union og visse tredjelande, der giver statsborgere i de pågældende tredjelande mulighed for at erhverve ejendomsrettigheder i luftfartsselskaber, som der er udstedt licens til i overensstemmelse med EU-retten,
   SOM ERKENDER, at visse bestemmelser i de bilaterale lufttrafikaftaler mellem medlemsstater i Den Europæiske Union og Den Socialistiske Republik Vietnams regering, som strider mod EU-retten, skal bringes i overensstemmelse med denne med det formål at tilvejebringe et forsvarligt retsgrundlag for lufttrafikken mellem Den Europæiske Union og Den Socialistiske Republik Vietnam og sikre kontinuiteten i denne lufttrafik,
   SOM KONSTATERER, at luftfartsselskaber i henhold til EU-retten i princippet ikke må indgå aftaler, der kan påvirke handelen mellem Den Europæiske Unions medlemsstater, og som tilstræber eller bevirker, at konkurrencen forhindres, begrænses eller forvrides,
   SOM ERKENDER, at de bilaterale lufttrafikaftaler, der er indgået mellem EU-medlemsstater og Den Socialistiske Republik Vietnams regering ikke må i) kræve eller tilskynde til, at virksomheder eller sammenslutninger af virksomheder indgår aftaler, træffer beslutninger eller samordner deres praksis således, at konkurrencen mellem luftfartsselskaber på de pågældende ruter hindres, forvrides eller begrænses, eller ii) forstærke virkningerne af en eventuel aftale, beslutning eller samordnet praksis, eller iii) uddelegere ansvaret for tage skridt til at hindre, forvride eller begrænse konkurrencen mellem luftfartsselskaber på de pågældende ruter til luftfartsselskaberne eller andre private erhvervsdrivende,
   SOM KONSTATERER, at Den Europæiske Union med disse forhandlinger ikke har til hensigt at øge det samlede omfang af lufttrafikken mellem Den Europæiske Union og Den Socialistiske Republik Vietnam, at påvirke balancen mellem luftfartsselskaber fra Den Europæiske Union og luftfartsselskaber fra Den Socialistiske Republik Vietnam eller at forhandle ændringer af de eksisterende bilaterale lufttrafikaftalers bestemmelser om trafikrettigheder,
   ER BLEVET ENIGE OM FØLGENDE:
   Artikel 1
   Almindelige bestemmelser
   1.   I denne aftale forstås ved »medlemsstater« Den Europæiske Unions medlemsstater og ved »EU-traktaterne«: traktaten om Den Europæiske Union og traktaten om Den Europæiske Unions funktionsmåde.
   2.   Når der i de enkelte aftaler, der er anført i bilag I, henvises til statsborgere i den medlemsstat, der er part i den pågældende aftale, skal dette forstås som en henvisning til statsborgere i Den Europæiske Unions medlemsstater.
   3.   Når der i de enkelte aftaler, der er anført i bilag I, henvises til luftfartsselskaber fra den medlemsstat, der er part i den pågældende aftale, skal dette forstås som en henvisning til luftfartsselskaber, som udpeges af den pågældende medlemsstat.
   Artikel 2
   Medlemsstaters udpegning af luftfartsselskaber
   1.   Bestemmelserne i stk. 2 og 3 går forud for de tilsvarende bestemmelser i de artikler, der er anført i bilag 2, litra a) og litra b), vedrørende henholdsvis den pågældende medlemsstats udpegning af et luftfartsselskab og Den Socialistiske Republik Vietnams regerings udstedelse af godkendelser og tilladelser til luftfartsselskabet og afslag på eller tilbagekaldelse, suspendering og begrænsning af godkendelser og tilladelser til luftfartsselskabet.
   2.   Når Den Socialistiske Republik Vietnams regering modtager en udpegning fra en medlemsstat, udsteder den de relevante godkendelser og tilladelser med mindst mulig proceduremæssig forsinkelse, forudsat:

               i)

               at luftfartsselskabet er etableret på den udpegende medlemsstats område i overensstemmelse med EU-traktaterne og er i besiddelse af en EU-retligt gyldig licens, og

               ii)

               at den medlemsstat, der står for udstedelsen af »Air Operator's Certificate«, udøver og opretholder reel myndighedskontrol med luftfartsselskabet, og at den relevante luftfartsmyndighed er entydigt identificeret i udpegningen, og

               iii)

               at luftfartsselskabet ejes, direkte eller i kraft af en ejermajoritet, og reelt kontrolleres af medlemsstater og/eller statsborgere i medlemsstater og/eller af andre stater som anført i bilag 3 og/eller statsborgere i disse stater.

         3.   Den Socialistiske Republik Vietnams regering kan afslå, tilbagekalde, suspendere eller begrænse godkendelserne eller tilladelserne til et luftfartsselskab, som en medlemsstat har udpeget:

               i)

               hvis luftfartsselskabet ikke er etableret på den udpegende medlemsstats område i overensstemmelse med EU-traktaterne eller ikke er i besiddelse af en EU-retligt gyldig licens, eller

               ii)

               hvis den medlemsstat, der står for udstedelsen af »Air Operator's Certificate«, ikke udøver og opretholder reel myndighedskontrol med luftfartsselskabet, og den relevante luftfartsmyndighed ikke er entydigt identificeret i udpegningen, eller

               iii)

               hvis luftfartsselskabet ikke ejes, direkte eller i kraft af en ejermajoritet, eller ikke reelt kontrolleres af medlemsstater og/eller statsborgere i medlemsstater og/eller af andre stater som anført i bilag 3 og/eller statsborgere i disse stater.

         Den Socialistiske Republik Vietnams regering udøver sine rettigheder i henhold til dette stykke uden at diskriminere mellem luftfartsselskaber fra Unionen på grundlag af nationalitet.
   Artikel 3
   Sikkerhed
   1.   Bestemmelserne i stk. 2 i denne artikel supplerer de artikler, der er anført i bilag 2, litra c).
   2.   Når en medlemsstat har udpeget et luftfartsselskab, som en anden medlemsstat udøver og opretholder myndighedskontrol med, gælder Den Socialistiske Republik Vietnams rettigheder efter sikkerhedsbestemmelserne i aftalen mellem den medlemsstat, der har udpeget luftfartsselskabet, og Den Socialistiske Republik Vietnams regering også for den pågældende anden medlemsstats vedtagelse, gennemførelse og opretholdelse af sikkerhedskrav og for det pågældende luftfartsselskabs driftstilladelse.
   Artikel 4
   Forenelighed med konkurrencereglerne
   1.   Bilaterale lufttrafikaftaler mellem medlemsstater og Den Socialistiske Republik Vietnams regering berører ikke parternes konkurrenceregler.
   2.   Bestemmelserne i bilag 2, litra d), træder ud af kraft.
   Artikel 5
   Bilag til aftalen
   Bilagene til denne aftale udgør en integrerende del af aftalen.
   Artikel 6
   Revision eller ændring
   Parterne kan efter fælles overenskomst til enhver tid revidere eller ændre denne aftale.
   Artikel 7
   Ikrafttræden og midlertidig anvendelse
   1.   Denne aftale træder i kraft, når parterne har givet hinanden skriftlig notifikation om afslutningen af de interne procedurer, som er nødvendige for, at den kan træde i kraft.
   2.   Uanset stk. 1 er parterne enige om at anvende aftalen midlertidigt fra den første dag i måneden efter den dato, hvor parterne har givet hinanden notifikation om afslutningen af de procedurer, der er nødvendige i så henseende.
   3.   Aftaler og andre arrangementer mellem medlemsstaterne og Den Socialistiske Republik Vietnams regering, som på datoen for denne aftales undertegnelse endnu ikke er trådt i kraft, og som ikke finder midlertidig anvendelse, er anført i bilag 1, litra b). Denne aftale finder anvendelse på alle sådanne aftaler og arrangementer fra deres ikrafttræden eller midlertidige anvendelse.
   Artikel 8
   Ophør
   1.   Hvis en aftale, der er anført i bilag 1, ophører, ophører samtidig alle nærværende aftales bestemmelser vedrørende den pågældende aftale.
   2.   Hvis alle de aftaler, der er anført i bilag 1, ophører, ophører nærværende aftale samtidig.

      Til bekræftelse heraf har undertegnede befuldmægtigede underskrevet denne aftale.
      Udfærdiget i Bruxelles den 4. oktober 2010 i to eksemplarer på, bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og vietnamesisk.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За правителството на Социалистическа република Виетнам
         Por el Gobierno de la República Socialista de Vietnam
         Za vládu Vietnamské socialistické republiky
         For regeringen for Den Socialistiske Republik Vietnam
         Für die Regierung der Sozialistischen Republik Vietnam
         Vietnami Sotsialistliku Vabariigi valitsuse nimel
         Για την κυβέρνηση της Σοσιαλιστικής Δημοκρατίας του Βιετνάμ
         For the Government of the Socialist Republic of Vietnam
         Pour le gouvemement de la République socialiste du Viêt Nam
         Per il govemo della Repubbhca socialista del Vietnam
         Vjetnamas Sociālistiskās Republikas valdības vārdā –
         Vietnamo Socialistinės Respublikos Vyriausybės vardu
         A Vietnami Szocialista Köztársaság kormánya részéről
         Ghall-Gvern tar-Repubblika Soċjalista tal-Vjetnam
         Voor de Regering van de Socialistische Republiek Vietnam
         W imieniu Rządu Socjalistycznej Republiki Wietnamu
         Pelo Govemo da República Socialista do Vietname
         Pentru Guvernul Republicii Socialiste Vietnam
         Za vládu Vietnamskej socialistickej republiky
         Za vlado Socialistične republike Vietnam
         Vietnamin sosialistisen tasavallan hallituksen puolesta
         För Socialistiska republiken Vietnams regering

   BILAG 1

      Liste over aftaler, som der henvises til i denne aftales artikel 1

               a)

               Lufttrafikaftaler mellem Den Socialistiske Republik Vietnams regering og medlemsstater i Den Europæiske Union, som på tidspunktet for denne aftales undertegnelse er indgået, undertegnet og/eller anvendes midlertidigt:

                           —

                           Lufttrafikaftale mellem Republikken Østrigs forbundsregering og Den Socialistiske Republik Vietnams regering indgået i Hanoi den 27. marts 1995, i det følgende benævnt »aftalen Vietnam-Østrig« i bilag 2:.

                                       —

                                       Senest ændret ved mødeprotokol udfærdiget i Hanoi den 5. april 2006.

                           —

                           Aftale mellem Kongeriget Belgiens regering og Den Socialistiske Republik Vietnams regering om lufttrafik indgået i Bruxelles den 21. oktober 1992, i det benævnt »aftalen Vietnam-Belgien« i bilag 2

                           —

                           Aftale mellem Folkerepublikken Bulgariens regering og Den Socialistiske Republik Vietnams regering om lufttrafik mellem og ud over deres respektive territorier, udfærdiget i Sofia den 1. oktober 1979, i det følgende benævnt »aftalen Vietnam-Bulgarien« i bilag 2.

                           —

                           Aftale mellem Den Tjekkiske Republiks regering og Den Socialistiske Republik Vietnams regering om lufttrafik indgået i Prag den 23. maj 1997, i det følgende benævnt »aftalen Vietnam-Den Tjekkiske Republik« i bilag 2.

                           —

                           Lufttrafikaftale mellem Kongeriget Danmarks regering og Den Socialistiske Republik Vietnams regering indgået i Hanoi den 25. september 1997, i det benævnt »aftalen Vietnam-Danmark« i bilag 2:

                                       —

                                       Læses sammen med aftalememorandum mellem Kongeriget Danmark, Kongeriget Norge og Kongeriget Sverige og Den Socialistiske Republik Vietnam indgået i Hanoi den 25. september 1997.

                           —

                           Lufttrafikaftale mellem Republikken Finlands regering og Den Socialistiske Republik Vietnams regering undertegnet i Hanoi den 26. oktober 2000, i det følgende benævnt »aftalen Vietnam-Finland« i bilag 2.

                           —

                           Lufttrafikaftale mellem Den Franske Republiks regering og Den Socialistiske Republik Vietnams regering indgået i Paris den 14. april 1977, i det følgende benævnt »aftalen Vietnam-Frankrig« i bilag 2.

                           —

                           Luftfartsaftale mellem Forbundsrepublikken Tysklands regering og Den Socialistiske Republik Vietnams regering indgået i Bonn den 26. august 1994, i det følgende benævnt »aftalen Vietnam-Tyskland« i bilag 2.

                           —

                           Aftale mellem Republikken Ungarns regering og Den Socialistiske Republik Vietnams regering om lufttrafik indgået i Hanoi den 4. februar 1998, i det følgende benævnt »aftalen Vietnam-Ungarn« i bilag 2.

                           —

                           Aftale mellem Storhertugdømmet Luxembourgs regering og Den Socialistiske Republik Vietnams regering om lufttrafik indgået i Luxembourg den 26. oktober 1994, i det følgende benævnt »aftalen Vietnam-Luxembourg« i bilag 2.

                           —

                           Aftale mellem Kongeriget Nederlandene og Den Socialistiske Republik Vietnam om lufttrafik mellem og ud over de to landes territorier indgået i Hanoi den 1. oktober 1993, i det følgende benævnt »aftalen Vietnam-Nederlandene« i bilag 2.

                           —

                           Aftale mellem Folkerepublikken Polens regering og Den Socialistiske Republik Vietnams regering om lufttrafik indgået i Warszawa den 11. september 1976, i det følgende benævnt »aftalen Vietnam-Polen« i bilag 2.

                           —

                           Luftfartsaftale mellem Den Portugisiske Republiks regering og Den Socialistiske Republik Vietnams regering indgået i Lissabon den 3. februar 1998, i det følgende benævnt »aftalen Vietnam-Portugal« i bilag 2.

                           —

                           Aftale mellem Den Socialistiske Republik Rumæniens regering og Den Socialistiske Republik Vietnams regering om civil luftfart indgået i Hanoi den 26. juni 1979, i det følgende benævnt »aftalen Vietnam-Rumænien« i bilag 2.

                           —

                           Lufttrafikaftale mellem Kongeriget Sveriges regering og Den Socialistiske Republik Vietnams regering indgået i Hanoi den 25. september 1997, i det følgende benævnt »aftalen Vietnam-Sverige« i bilag 2:

                                       —

                                       Læses sammen med aftalememorandum mellem Kongeriget Danmark, Kongeriget Norge og Kongeriget Sverige og Den Socialistiske Republik Vietnam indgået i Hanoi den 25. september 1997.

                           —

                           Luftfartsaftale mellem Den Slovakiske Republiks regering og Den Socialistiske Republik Vietnams regering indgået i Hanoi den 6. november 1997, i det følgende i benævnt »aftalen Vietnam-Den Slovakiske Republik« i bilag 2.

                           —

                           Aftale mellem Det Forenede Kongerige Storbritannien og Nordirlands regering og Den Socialistiske Republik Vietnams regering om lufttrafik indgået i London den 19. august 1994, i det følgende benævnt »aftalen Vietnam-Det Forenede Kongerige« i bilag 2:

                                       —

                                       Senest ændret ved noteveksling i Hanoi den 8. og 26. september 2000.

               b)

               Lufttrafikaftaler og andre arrangementer mellem Den Socialistiske Republik Vietnams regering og medlemsstater i Den Europæiske Union, der er paraferet eller undertegnet, men som på tidspunktet for denne aftales undertegnelse endnu ikke er trådt i kraft og ikke anvendes midlertidigt.

         BILAG 2

      Liste over artikler i de i bilag 1 anførte aftaler, som der henvises til i denne aftales artikel 2 til 4

               a)

               Medlemsstaters udpegning:

                           —

                           Artikel 3, stk. 5, i aftalen Vietnam-Østrig

                           —

                           Artikel 3, stk. 4, i aftalen Vietnam-Bulgarien

                           —

                           Artikel 3, stk. 4, i aftalen Vietnam-Danmark

                           —

                           Artikel 4, stk. 4, i aftalen Vietnam-Den Tjekkiske Republik

                           —

                           Artikel 4, stk. 5, i aftalen Vietnam-Finland

                           —

                           Artikel 7, stk. 4, i aftalen Vietnam-Frankrig

                           —

                           Artikel 3, stk. 4, i aftalen Vietnam-Tyskland

                           —

                           Artikel 3, stk. 4, i aftalen Vietnam-Ungarn

                           —

                           Artikel 3, stk. 4, i aftalen Vietnam-Luxembourg

                           —

                           Artikel 4, stk. 4, i aftalen Vietnam-Nederlandene

                           —

                           Artikel 3, stk. 2, i aftalen Vietnam-Polen

                           —

                           Artikel 3, stk. 4, i aftalen Vietnam-Portugal

                           —

                           Artikel 3 i aftalen Vietnam-Rumænien

                           —

                           Artikel 3, stk. 4, i aftalen Vietnam-Sverige

                           —

                           Artikel 3, stk. 4, i aftalen Vietnam-Den Slovakiske Republik

                           —

                           Artikel 4, stk. 4, i aftalen Vietnam-Det Forenede Kongerige.

               b)

               Afslag på eller tilbagekaldelse, suspension eller begrænsning af godkendelser og tilladelser:

                           —

                           Artikel 4, stk. 1, litra a), i aftalen Vietnam-Østrig

                           —

                           Artikel 5, stk. 1, litra d), i aftalen Vietnam-Belgien

                           —

                           Artikel 4, litra a), i aftalen Vietnam-Bulgarien

                           —

                           Artikel 5, stk. 1, litra a), i aftalen Vietnam-Den Tjekkiske Republik

                           —

                           Artikel 4, stk. 1, litra a), i aftalen Vietnam-Danmark

                           —

                           Artikel 5, stk. 1, litra a), i aftalen Vietnam-Finland

                           —

                           Artikel 9, stk. 1, litra a), i aftalen Vietnam-Frankrig

                           —

                           Artikel 4, stk. 1, i aftalen Vietnam-Tyskland

                           —

                           Artikel 4, stk. 1, litra a), i aftalen Vietnam-Ungarn

                           —

                           Artikel 4, stk. 1, litra c), i aftalen Vietnam-Luxembourg

                           —

                           Artikel 5, stk. 1, litra c), i aftalen Vietnam-Nederlandene

                           —

                           Artikel 4, stk. 1, litra c), i aftalen Vietnam-Polen

                           —

                           Artikel 4, stk. 1, litra a), i aftalen Vietnam-Portugal

                           —

                           Artikel 4 i aftalen Vietnam-Rumænien

                           —

                           Artikel 4, stk. 1, litra a), i aftalen Vietnam-Sverige

                           —

                           Artikel 4, stk. 1, litra a), i aftalen Vietnam-Den Slovakiske Republik

                           —

                           Artikel 5, stk. 1, litra a), i aftalen Vietnam-Det Forenede Kongerige.

               c)

               Sikkerhed:

                           —

                           Artikel 6a i aftalen Vietnam-Østrig

                           —

                           Artikel 7 i aftalen Vietnam-Belgien

                           —

                           Artikel 11 i aftalen Vietnam-Den Tjekkiske Republik

                           —

                           Artikel 18 i aftalen Vietnam-Finland

                           —

                           Artikel 4 i aftalen Vietnam-Frankrig

                           —

                           Artikel 9 i aftalen Vietnam-Ungarn

                           —

                           Artikel 6 i aftalen Vietnam-Luxembourg

                           —

                           Artikel 14 i aftalen Vietnam-Nederlandene

                           —

                           Artikel 9 i aftalen Vietnam-Rumænien

                           —

                           Artikel 7 i aftalen Vietnam-Den Slovakiske Republik

                           —

                           Artikel 9a i aftalen Vietnam-Det Forenede Kongerige.

               d)

               Forenelighed med konkurrencereglerne:

                           —

                           Artikel 13, stk. 1 og 7, i aftalen Vietnam-Belgien

                           —

                           Artikel 9, stk. 3-8, i aftalen Vietnam-Bulgarien

                           —

                           Artikel 7, stk. 2, i aftalen Vietnam-Den Tjekkiske Republik

                           —

                           Artikel 11, stk. 2, i aftalen Vietnam-Danmark

                           —

                           Artikel 12, stk. 2-7, i aftalen Vietnam-Frankrig

                           —

                           Artikel 6, stk. 1 og stk. 4-6, i aftalen Vietnam-Ungarn

                           —

                           Artikel 11, stk. 2-4, i aftalen Vietnam-Luxembourg

                           —

                           Artikel 6, stk. 2-6, i aftalen Vietnam-Nederlandene

                           —

                           Artikel 20, stk. 2 og stk. 4, i aftalen Vietnam-Polen

                           —

                           Artikel 16, stk. 2-6, i aftalen Vietnam-Portugal

                           —

                           Artikel 14, stk. 1-6, i aftalen Vietnam-Rumænien

                           —

                           Artikel 12, stk. 3 og stk. 5-6, i aftalen Vietnam-Den Slovakiske Republik

                           —

                           Artikel 11, stk. 2, i aftalen Vietnam-Sverige

                           —

                           Artikel 7, stk. 3-4, i aftalen Vietnam-Det Forenede Kongerige.

         BILAG 3

      Liste over andre stater, som der henvises til i denne aftales artikel 2

               a)

               Republikken Island (i medfør af aftalen om Det Europæiske Økonomiske Samarbejdsområde)

               b)

               Fyrstendømmet Liechtenstein (i medfør af aftalen om Det Europæiske Økonomiske Samarbejdsområde)

               c)

               Kongeriget Norge (i medfør af aftalen om Det Europæiske Økonomiske Samarbejdsområde)

               d)

               Det Schweiziske Forbund (i medfør af aftalen mellem Det Europæiske Fællesskab og Det Schweiziske Forbund om luftfart).


title: 2011/370/EU: Rådets afgørelse af 20. juni 2011 om beskikkelse af en spansk suppleant til Regionsudvalget

text:
               25.6.2011

               DA

               Den Europæiske Unions Tidende

               L 166/26

         RÅDETS AFGØRELSE
   af 20. juni 2011
   om beskikkelse af en spansk suppleant til Regionsudvalget
   (2011/370/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den spanske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmer af og suppleanter til Regionsudvalget for perioden 26. januar 2010 til 25. januar 2015.

               (2)

               Der er blevet en plads ledig som suppleant til Regionsudvalget, efter at Albert MORENO HUMETs mandat er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes som suppleant for den resterende del af mandatperioden, det vil sige indtil den 25. januar 2015:

               —

               Senén FLORENSA I PALAU, Secretario de Asuntos Exteriores, Generalitat de Cataluña.

         Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 20. juni 2011.

            På Rådets vegne

         MATOLCSY Gy.

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.


title: Organisationen og driften af Kontoret for Den Europæiske Unions Publikationer Europa-Parlamentets afgørelse af 19. februar 2009 om udkast til Europa-Parlamentets, Rådets, Kommissionens, Domstolens, Revisionsrettens, Det Europæiske Økonomiske og Sociale Udvalgs og Regionsudvalgets afgørelse om organisationen og driften af Kontoret for Den Europæiske Unions Publikationer (2008/2164(ACI))#BILAG

text:
               25.3.2010

               DA

               Den Europæiske Unions Tidende

               CE 76/112

         Torsdag, den 19. februar 2009Organisationen og driften af Kontoret for Den Europæiske Unions Publikationer
   P6_TA(2009)0079
   Europa-Parlamentets afgørelse af 19. februar 2009 om udkast til Europa-Parlamentets, Rådets, Kommissionens, Domstolens, Revisionsrettens, Det Europæiske Økonomiske og Sociale Udvalgs og Regionsudvalgets afgørelse om organisationen og driften af Kontoret for Den Europæiske Unions Publikationer (2008/2164(ACI))
   2010/C 76 E/25

      Europa-Parlamentet,
   der henviser til skrivelse af 1. oktober 2008 fra formanden,
   der henviser til udkast til Europa-Parlamentets, Rådets, Kommissionens, Domstolens, Revisionsrettens, Det Europæiske Økonomiske og Sociale Udvalgs og Regionsudvalgets afgørelse om organisationen og driften af Kontoret for Den Europæiske Unions Publikationer (SEK(2008)2109 - C6-0256/2008),
   der henviser til EF-traktatens artikel 254, stk. 1 og 2,
   der henviser til erklæring nr. 3 om artikel 10 i traktaten om oprettelse af Det Europæiske Fællesskab, der er knyttet som bilag til slutakten fra den regeringskonference, der vedtog Nice-traktaten,
   der henviser til Rådets skrivelse af 26. januar 2009, hvori de øvrige institutioner og organer med ansvar for oprettelsen af Publikationskontoret informeres om visse ændringer af det udkast til afgørelse, som styrelsesudvalget for Publikationskontoret godkendte den 9. januar 2001, og som Rådet vedtog den 19. januar 2009 (1),
   der henviser til forretningsordenens artikel 120, stk. 1,
   der henviser til betænkning fra Udvalget om Konstitutionelle Anliggender og udtalelse fra Retsudvalget (A6-0426/2008),

               A.

               der henviser til, at Kontoret for De Europæiske Fællesskabers Officielle Publikationer (Publikationskontoret) blev oprettet i 1969 ved Europa-Parlamentets, Rådets, Kommissionens, Domstolens og Det Økonomiske og Sociale Udvalgs afgørelse 69/13/Euratom/EKSF/EØF (2),

               B.

               der henviser til, at denne afgørelse blev ændret i 1980 (3) og ophævet og erstattet af en ny afgørelse i 2000 (4),

               C.

               der henviser til, at Parlamentet i punkt 45 i sin beslutning af 29. januar 2004 (5) om opfølgning af decharge for regnskabsåret 2001 fremsatte følgende bemærkning:»[Parlamentet…] mener, at det – hvilket sagen med Publikationskontoret viser – især er vanskeligt at placere et klart politisk ansvar i interinstitutionelle organer; anmoder derfor institutionerne om at tage de retlige bestemmelser omkring eksisterende interinstitutionelle organer op igen uden dog at sætte spørgsmålstegn ved det interinstitutionelle samarbejde, der medfører væsentlige besparelser på EU-budgettet; opfordrer derfor EU-institutionerne til at ændre retsgrundlaget for interinstitutionelle organer på en sådan måde, at det bliver muligt utvetydigt at placere det forvaltningstekniske og politiske ansvar«,

               D.

               der henviser til, at Kommissionen har forelagt et udkast til afgørelse, som ophæver og erstatter afgørelse 2000/459/EF, EKSF, Euratom, der gælder i øjeblikket,

               E.

               der henviser, at dette udkast til afgørelse har til formål at fastsætte mere detaljerede bestemmelser om de beføjelser og opgaver, der er tillagt Kontoret for Den Europæiske Unions Publikationer, om institutionernes ansvar samt om styrelsesudvalgets og direktørens roller,

               F.

               der henviser til, at Publikationskontoret er et organ, der er oprettet efter fælles aftale mellem institutionerne og således opfylder kriterierne for en interinstitutionel aftale,

               G.

               der henviser til, at de berørte institutioners generalsekretærer godkendte udkastet til afgørelse den 18. april 2008, og at Parlamentets Præsidium gav sin godkendelse den 3. september 2008,

               H.

               der henviser til, at forretningsordenens artikel 120, stk. 1, fastslår, at en interinstitutionel aftale underskrives af formanden, efter at den har været behandlet i det udvalg, der er kompetent med hensyn til konstitutionelle anliggender, og efter at den er godkendt af Parlamentet,

               1.

               godkender udkastet til afgørelse samt de af Rådet foreslåede ændringer, der er vedlagt som bilag;

               2.

               pålægger sin formand at sende denne afgørelse til Rådet, Kommissionen, Domstolen, Revisionsretten, Det Europæiske Økonomiske og Sociale Udvalg og Regionsudvalget til orientering.

      (1)  Dokument 14485/1/08 REV 1 og REV 2.

      (2)  EFT L 13 af 18.1.1969, s. 19.

      (3)  Afgørelse 80/443/EØF, Euratom, EKSF af 7. februar 1980 om ændring af afgørelse af 16. januar 1969 om oprettelse af et kontor for De Europæiske Fællesskabers officielle publikationer (EFT L 107 af 25.4.1980, s. 44).

      (4)  Europa-Parlamentets, Rådets, Kommissionens, Domstolens, Revisionsrettens, Det Økonomiske og Sociale Udvalgs og Regionsudvalgets afgørelse 2000/459/EF, EKSF, Euratom af 20. juli 2000 om organisationen og driften af Kontoret for De Europæiske Fællesskabers Officielle Publikationer (EFT L 183 af 22.7.2000, s. 12).

      (5)  Europa-Parlamentets beslutning af 29. januar 2004 om de foranstaltninger, Kommissionen har truffet for at efterkomme bemærkningerne i den beslutning, der ledsager afgørelsen om decharge for gennemførelsen af Den Europæiske Unions almindelige budget for regnskabsåret 2001 (EUT C 96 E af 21.4.2004, s. 112).

      Torsdag, den 19. februar 2009BILAG

         Udkast til
         EUROPA-PARLAMENTETS, RÅDETS, KOMMISSIONENS, DOMSTOLENS, REVISIONSRETTENS, DET EUROPÆISKE ØKONOMISKE OG SOCIALE UDVALGS OG REGIONSUDVALGETS AFGØRELSE
         af
         om organisationen og driften af Kontoret for Den Europæiske Unions Publikationer
         EUROPA-PARLAMENTET,
         RÅDET,
         KOMMISSIONEN,
         DOMSTOLEN,
         REVISIONSRETTEN,
         DET EUROPÆISKE ØKONOMISKE OG SOCIALE UDVALG og
         REGIONSUDVALGET HAR –
         under henvisning til traktaten om Den Europæiske Union,
         under henvisning til traktaten om oprettelse af Det Europæiske Fællesskab,
         under henvisning til traktaten om oprettelse af Det Europæiske Atomenergifællesskab, og
         ud fra følgende betragtninger:

                     (1)

                     Artikel 8 i afgørelse af 8. april 1965, truffet af repræsentanterne for medlemsstaternes regeringer vedrørende den foreløbige placering af visse af Fællesskabernes institutioner og tjenester (1), omhandler oprettelsen i Luxembourg af et Kontor for De Europæiske Fællesskabers Officielle Publikationer (i det følgende benævnt »kontoret«). Denne bestemmelse er senest gennemført ved afgørelse 2000/459/EF, EKSF, Euratom (2).

                     (2)

                     Kontoret er omfattet af de gældende regler og bestemmelser for De Europæiske Fællesskabers tjenestemænd og øvrige ansatte. Der bør tages hensyn til de nylige ændringer heraf.

                     (3)

                     Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3) (i det følgende benævnt »finansforordningen«) indeholder særlige bestemmelser vedrørende driften af kontoret.

                     (4)

                     Publikationsvirksomheden har gennemgået en betydelig teknologisk udvikling, hvortil der bør tages hensyn i forbindelse med kontorets drift.

                     (5)

                     Af klarhedshensyn bør afgørelse 2000/459/EF, EKSF, Euratom ophæves og erstattes af nærværende afgørelse -

               TRUFFET FØLGENDE AFGØRELSE:
         Artikel 1
         Publikationskontoret
         1.   Kontoret for Den Europæiske Unions Publikationer (i det følgende benævnt »kontoret«) er et interinstitutionelt kontor, som har til opgave på de bedst mulige betingelser at udgive De Europæiske Fællesskabers og Den Europæiske Unions institutioners publikationer.
         I denne sammenhæng er kontoret dels institutionerne behjælpelig med at opfylde deres forpligtelse til at offentliggøre lovtekster, og dels deltager det i den tekniske tilrettelæggelse og gennemførelse af informations- og kommunikationspolitikken inden for dets kompetenceområde.
         2.   Kontoret ledes af en direktør efter de strategiske retningslinjer, som fastsættes af styrelsesudvalget. Med undtagelse af de bestemmelser, der kan henføres til kontorets interinstitutionelle opgaver, og som er fastsat i nærværende afgørelse, følger kontoret Kommissionens administrative og finansielle procedurer. Kommissionen tager under udarbejdelsen af disse procedurer hensyn til kontorets særlige karakter.
         Artikel 2
         Definitioner
         I denne afgørelse forstås ved:
         1)   »udgivelse«: enhver handling med henblik på tilrettelæggelse, kontrol og tildeling af internationale standardbognumre og/eller katalognumre, fremstilling, katalogisering, indeksering, distribution, salgsfremme, salg, oplagring og arkivering af publikationer af enhver art og udformning under anvendelse af alle nuværende og fremtidige metoder
         2)   »publikationer«: enhver tekst, der udgives i en hvilken som helst form og hvilket som helst format under et internationalt standardbognummer og/eller et katalognummer
         3)   »obligatoriske publikationer«: de publikationer, der udgives i medfør af traktaterne eller andre lovtekster
         4)   »ikke-obligatoriske publikationer«: enhver publikation, der udgives med henvisning til de enkelte institutioners beføjelser
         5)   »forvaltning af ophavsret«: bekræftelsen af, at de udgivende tjenestegrene har ophavsretten eller retten til at genbruge teksten, samt kontorets forvaltning heraf for de publikationer, hvis udgivelse er overdraget til kontoret
         6)   »nettoindtægter ved salg«: summen af de fakturerede beløb med fradrag af rabat og udgifter til administration, opkrævning og bankudgifter
         7)   »institutioner«: institutioner, organer og enheder, der er oprettet ved traktaterne eller på grundlag af disse.
         Artikel 3
         Kontorets beføjelser
         1.   Kontorets beføjelser omfatter følgende områder:

                     a)

                     udgivelse af Den Europæiske Unions Tidende (i det følgende benævnt EU-Tidende) og sikring af dens ægthed

                     b)

                     udgivelse af andre obligatoriske publikationer

                     c)

                     udgivelse eller fælles udgivelse af ikke-obligatoriske publikationer, som er overdraget til kontoret af de enkelte institutioner inden for deres beføjelser, især som led i deres kommunikationsaktiviteter

                     d)

                     udgivelse eller fælles udgivelse af publikationer på kontorets eget initiativ, herunder publikationer, der har til formål at udbrede kendskabet til dets arbejde; med henblik herpå kan kontoret benytte sig af tjenesteydelseskontrakter til udførelse af oversættelsesopgaver

                     e)

                     udvikling, vedligeholdelse og ajourføring af dets elektroniske udgivelsestjenester beregnet for offentligheden

                     f)

                     tilrådighedsstillelse for offentligheden af al lovgivning og andre officielle tekster

                     g)

                     opbevarelse og tilrådighedsstillelse for offentligheden af alle institutionernes publikationer i elektronisk form

                     h)

                     tildeling af internationale standardbognumre og/eller katalognumre til institutionernes publikationer

                     i)

                     forvaltning af rettigheder til reproduktion og oversættelse af institutionernes publikationer

                     j)

                     salgsfremme og salg af de publikationer og tjenester, som det tilbyder offentligheden.

               2.   Kontoret yder institutionerne rådgivning og bistand i forbindelse med:

                     a)

                     planlægning og tilrettelæggelse af deres publikationsprogrammer

                     b)

                     gennemførelse af deres udgivelsesprojekter uanset udgivelsesform

                     c)

                     layout og design af deres udgivelsesprojekter

                     d)

                     indhentelse af oplysninger om, hvordan udviklingen er på publikationsmarkedet i medlemsstaterne, og hvilke emner og titler der formodes at nå det største publikum

                     e)

                     fastsættelse af oplagstal og udarbejdelse af distributionsplaner

                     f)

                     prisfastsættelse for publikationer og salg heraf

                     g)

                     salgsfremme, distribution og evaluering af deres publikationer, som enten er gratis eller leveres mod betaling

                     h)

                     analyse, evaluering og opbygning af hjemmesider og internettjenester beregnet for offentligheden

                     i)

                     udarbejdelse af rammekontrakter vedrørende udgivelsesaktiviteter

                     j)

                     teknologisk overvågning af udgivelsessystemer.

               Artikel 4
         Institutionernes ansvar
         1.   Det er den enkelte institution, der alene afgør, om den vil offentliggøre dens egne publikationer.
         2.   Institutionerne udgiver deres obligatoriske publikationer med hjælp fra kontorets tjenestegrene.
         3.   Institutionerne kan udgive deres ikke-obligatoriske publikationer uden kontorets mellemkomst. I så fald anmoder institutionerne kontoret om de internationale standardbognumre og/eller katalognumre og overlader kontoret en elektronisk udgave af publikationen, uanset dens format, samt efter omstændighederne to papireksemplarer af publikationen.
         4.   Institutionerne forpligter sig til at sikre alle rettigheder vedrørende reproduktion, oversættelse og distribution af alle væsentlige dele af publikationen.
         5.   Institutionerne forpligter sig til at udarbejde en distributionsplan, der skal godkendes af kontoret, for deres publikationer.
         6.   Institutionerne kan indgå tjenesteydelsesaftaler med kontoret med henblik på at fastlægge detaljerne i deres samarbejde.
         Artikel 5
         Kontorets opgaver
         1.   I udførelsen af kontorets opgaver indgår bl.a. følgende:

                     a)

                     indsamling af de dokumenter, der skal udgives

                     b)

                     forberedelse, grafisk tilrettelæggelse, korrekturlæsning, layout og verifikation af tekster og øvrige elementer uanset format eller form under hensyntagen til dels institutionernes anvisninger og dels de typografiske og sproglige udformningsstandarder, som er aftalt med institutionerne

                     c)

                     indeksering og katalogisering af publikationer

                     d)

                     dokumentationsanalyse af tekster offentliggjort i EU-Tidende og andre officielle tekster, som ikke er offentliggjort i EU-Tidende

                     e)

                     konsolidering af lovtekster

                     f)

                     forvaltning, udvikling, ajourføring og distribution af den flersprogede tesaurus Eurovoc

                     g)

                     trykning, som foretages af kontorets leverandører

                     h)

                     tilsyn med udførelsen af arbejdet

                     i)

                     kvalitetskontrol

                     j)

                     godkendelse af kvalitet og kvantitet

                     k)

                     fysisk og elektronisk distribution af EU-Tidende, officielle tekster, som ikke offentliggøres i EU-Tidende, og andre ikke-obligatoriske publikationer

                     l)

                     oplagring

                     m)

                     fysisk og elektronisk arkivering

                     n)

                     genoptrykning af udgåede publikationer og trykning på bestilling

                     o)

                     udarbejdelse af et konsolideret katalog over institutionernes publikationer

                     p)

                     salg inklusiv udstedelse af faktura, opkrævning og indbetaling af indtægter og administration af fordringer

                     q)

                     salgsfremme

                     r)

                     oprettelse, indkøb, forvaltning, ajourføring, tilsyn og kontrol af institutionernes mailinglister og oprettelse af målrettede mailinglister.

               2.   Inden for rammerne af sin egen kompetence eller på grundlag af institutionernes delegation af beføjelsen som anvisningsberettiget foretager kontoret følgende:

                     a)

                     indgåelse af offentlige kontrakter, inklusiv indgåelse af juridiske forpligtelser

                     b)

                     finansiel opfølgning af kontrakter med leverandører

                     c)

                     afvikling af udgiftsforpligtelser, herunder godkendelse af kvalitet og kvantitet, og undertegnelse af en betalingsgodkendelse

                     d)

                     anvisning af udgifter

                     e)

                     forvaltning af indtægter.

               Artikel 6
         Styrelsesudvalg
         1.   Der nedsættes et styrelsesudvalg, hvori de underskrivende institutioner er repræsenterede. Styrelsesudvalget består af Domstolens justitssekretær, Rådets vicegeneralsekretær samt generalsekretærerne for de øvrige institutioner eller deres repræsentanter. Den Europæiske Centralbank deltager i styrelsesudvalgets arbejde som observatør.
         2.   Styrelsesudvalget udpeger en formand blandt sine medlemmer for en toårig periode.
         3.   Styrelsesudvalget træder sammen på formandens initiativ eller efter anmodning fra en institution og mindst fire gange om året.
         4.   Styrelsesudvalget vedtager sin forretningsorden, som offentliggøres i EU-Tidende.
         5.   Styrelsesudvalgets afgørelser træffes med simpelt flertal, såfremt intet andet er bestemt.
         6.   Institutioner, der har underskrevet nærværende afgørelse, har hver især én stemme i styrelsesudvalget.
         Artikel 7
         Styrelsesudvalgets opgaver og ansvar
         1.   Uanset bestemmelserne i artikel 6 træffer styrelsesudvalget følgende afgørelser med enstemmighed i institutionernes fælles interesse og inden for rammerne af kontorets beføjelser:

                     a)

                     efter forslag fra direktøren vedtager det kontorets strategiske målsætninger og bestemmelserne vedrørende dets drift

                     b)

                     det fastsætter retningslinjerne for kontorets generelle politikker, bl.a. vedrørende salg, distribution og udgivelse, og tilser, at kontoret bidrager til tilrettelæggelsen og gennemførelsen af informations- og kommunikationspolitikkerne inden for dets kompetenceområder

                     c)

                     det vedtager på grundlag af et udkast udfærdiget af kontorets direktør en årsberetning til forelæggelse for institutionerne om strategiens gennemførelse og om de ydelser, som kontoret har leveret. Det sender hvert år inden den 1. maj beretningen om det foregående regnskabsår til institutionerne

                     d)

                     inden for rammerne af budgetproceduren for kontorets driftsbudget godkender det overslaget over kontorets indtægter og udgifter

                     e)

                     det godkender kriterierne for kontorets omkostningsregnskab, som fastlægges af kontorets direktør

                     f)

                     det tilstiller institutionerne forslag til forbedring af kontorets drift.

               2.   Styrelsesudvalget følger de retningslinjer, der fastsættes af de interinstitutionelle organer, der tager sig af kommunikation og information, med henblik herpå. Styrelsesudvalgets formand er hvert år i kontakt med disse organer.
         3.   Det er styrelsesudvalgets formand, der i sin egenskab af repræsentant for det interinstitutionelle samarbejde optræder som kontaktperson i forhold til dechargemyndigheden, når der træffes strategiske beslutninger inden for kontorets kompetenceområder.
         4.   Styrelsesudvalgets formand og kontorets direktør fastlægger efter fælles aftale bestemmelser for gensidig orientering og kommunikation som grundlag for deres forbindelser. Denne aftale sendes som orientering til styrelsesudvalgets medlemmer.
         Artikel 8
         Kontorets direktør
         Kontorets direktør er med referat til styrelsesudvalget og inden for rammerne af dettes beføjelser ansvarlig for kontorets drift. Med hensyn til anvendelsen af de administrative og finansielle procedurer handler han med referat til Kommissionen.
         Artikel 9
         Opgaver og ansvar for kontorets direktør
         1.   Kontorets direktør varetager styrelsesudvalgets sekretariatsfunktion og aflægger beretning til udvalget om udførelsen af sine opgaver i form af kvartalsrapporter.
         2.   Kontorets direktør forelægger styrelsesudvalget forslag til forbedring af kontorets drift.
         3.   Efter at have hørt styrelsesudvalget fastsætter kontorets direktør, hvilke ydelser kontoret kan udføre for institutionerne mod betaling og til hvilken tarif.
         4.   Kontorets direktør vedtager efter at have indhentet styrelsesudvalgets godkendelse, efter hvilke kriterier kontoret skal føre sit omkostningsregnskab. Han definerer efter aftale med Kommissionens regnskabsfører, hvilke bestemmelser der skal gælde for regnskabssamarbejdet mellem kontoret og institutionerne.
         5.   Som led i budgetproceduren for kontorets driftsbudget udarbejder kontorets direktør et udkast til indtægts- og udgiftsoverslag for kontoret. Disse forslag sendes efter at være blevet godkendt i styrelsesudvalget til Kommissionen.
         6.   Kontorets direktør beslutter, om og på hvilke vilkår publikationer fra tredjeparter kan udgives.
         7.   Kontorets direktør deltager i de interinstitutionelle informations- og kommunikationsaktiviteter, der ligger inden for kontorets kompetenceområde.
         8.   Med hensyn til udgivelsen af lovgivning og officielle dokumenter vedrørende lovgivningsproceduren, inklusiv EU-Tidende, er det direktøren, der:

                     a)

                     foranlediger, at de kompetente myndigheder i hver institution træffer de principbeslutninger, der skal anvendes af alle

                     b)

                     fremsætter forslag til forbedring af opbygningen og udformningen af EU-Tidende og de officielle lovtekster

                     c)

                     fremsætter forslag til institutionerne om ensartet udformning af de tekster, der skal offentliggøres

                     d)

                     undersøger eventuelle vanskeligheder i forbindelse med det daglige arbejde og udsteder inden for kontorets rammer de nødvendige forskrifter og fremsætter over for institutionerne forslag til løsning af sådanne vanskeligheder.

               9.   Kontorets direktør udarbejder i overensstemmelse med finansforordningen en årsberetning, som dækker forvaltningen af de bevillinger, som det ved delegation har fået overdraget af Kommissionen og de øvrige institutioner i henhold til finansforordningen. Beretningen stiles til Kommissionen og de berørte institutioner og sendes til orientering til styrelsesudvalget.
         10.   Som led i overdragelsen af midler fra Kommissionen og gennemførelsen af budgettet aftales det efter fælles overenskomst, hvilke informations- og høringsbestemmelser der skal gælde for forholdet mellem medlemmet af Kommissionen med ansvar for forbindelserne til kontoret og kontorets direktør.
         11.   Kontorets direktør har ansvaret for gennemførelsen af de strategiske målsætninger, som styrelsesudvalget har fastsat, og for en forsvarlig forvaltning af kontoret og dets aktiviteter og for forvaltningen af dets budget.
         12.   Med henblik på de tilfælde, hvor kontorets direktør er fraværende eller ikke til rådighed, udpeges en stedfortræder efter de gældende regler på grundlag af lønklasse og anciennitet, medmindre styrelsesudvalget efter forslag fra dets formand eller kontorets direktør vedtager en anden rækkefølge.
         13.   I form af kvartalsrapporter underretter kontorets direktør institutionerne om ressourceplanlægningen og -forbruget samt om arbejdets forløb.
         Artikel 10
         Personale
         1.   Udnævnelse til stillingerne som generaldirektør og direktør foretages af Kommissionen på grundlag af en enstemmig positiv indstilling fra styrelsesudvalget. Generaldirektøren og direktørerne (lønklasse AD16 / AD15 / AD14) er omfattet af Kommissionens bestemmelser om mobilitet og evaluering af seniormanagere. Når den normale mobilitetsfrist, jf. de gældende bestemmelser, nærmer sig for en tjenestemand i et sådant embede, underretter Kommissionen styrelsesudvalget, som kan afgive en enstemmig udtalelse herom.
         2.   De procedurer, der eventuelt skal gennemføres forud for udnævnelse af tjenestemænd og øvrige ansatte til stillingerne som generaldirektør (lønklasse AD16 / AD15) og direktør (lønklasse AD15 / AD14) i kontoret, herunder bl.a. udarbejdelse af stillingsopslag, gennemgang af ansøgninger og udnævnelse af udvælgelseskomitéer vedrørende sådanne stillinger, gennemføres i tæt samarbejde med styrelsesudvalget.
         3.   Hvad angår kontorets tjenestemænd og øvrige ansatte, udøves beføjelserne som ansættelsesmyndighed (AIPN) og som myndighed, der har kompetence til at indgå ansættelseskontrakter (AHCC), af Kommissionen. Kommissionen kan delegere visse af sine beføjelser inden for Kommissionen og til kontorets direktør. Hvis der gives delegation, sker det på samme betingelser som for Kommissionens generaldirektører.
         4.   Med forbehold af stk. 2 gælder de bestemmelser og procedurer, Kommissionen vedtager med henblik på gennemførelse af vedtægten og ansættelsesvilkårene for de øvrige ansatte, for tjenestemænd og øvrige ansatte, der gør tjeneste i kontoret, på samme vilkår som for Kommissionens tjenestemænd og øvrige ansatte med tjenestested i Luxembourg.
         5.   Ledige stillinger i kontoret bekendtgøres for personalet i alle institutioner, så snart ansættelsesmyndigheden eller myndigheden, der har kompetence til at indgå ansættelseskontrakter, har besluttet at besætte stillingen.
         6.   Kontorets direktør underretter en gang i kvartalet styrelsesudvalget om personaleforvaltningen.
         Artikel 11
         Finansielle aspekter
         1.   Bevillingerne til kontoret, som opføres samlet under en særlig budgetpost i budgetsektionen for Kommissionen, udspecificeres i et bilag til den pågældende sektion. Dette bilag har form af en oversigt over indtægter og udgifter, som er inddelt på samme måde som budgettets sektioner.
         2.   Personaleoversigten for kontoret er vedlagt som bilag til oversigten over Kommissionens personale.
         3.   Institutionerne er hver især anvisningsberettigede for bevillingerne til »publikationsudgifter« på deres budget.
         4.   De enkelte institutioner kan delegere beføjelsen som anvisningsberettiget til direktøren for kontoret, for så vidt angår forvaltningen af bevillinger under deres sektion, og fastsætter begrænsningerne og vilkårene for en sådan delegation i overensstemmelse med finansforordningen. Kontorets direktør underretter en gang i kvartalet styrelsesudvalget om delegationerne.
         5.   Kontorets budget- og finansforvaltning gennemføres under overholdelse af finansforordningen og dens gennemførelsesbestemmelser og den finansielle ramme, der er gældende i Kommissionen, hvilket også gælder bevillinger, der er modtaget ved delegation fra andre institutioner end Kommissionen.
         6.   Kontorets regnskab føres i overensstemmelse med de regnskabsbestemmelser og -metoder, som Kommissionens regnskabsfører har godkendt. Kontoret fører særskilt regnskab for salget af EU-Tidende og de øvrige publikationer. Nettoindtægten ved salg indbetales til institutionerne.
         Artikel 12
         Kontrol
         1.   Funktionen som intern revisor for kontoret varetages i overensstemmelse med finansforordningen af Kommissionens interne revisor. I lighed med, hvad der gælder for Kommissionens generaldirektorater og tjenestegrene, etablerer kontoret en intern revisionsenhed. Institutionerne kan anmode kontorets direktør om, at kontorets interne revisionsenhed inddrager specifikke revisioner i sit arbejdsprogram.
         2.   Kontoret besvarer alle spørgsmål, der ligger inden for dets beføjelser, fra Det Europæiske Kontor for Bekæmpelse af Svig (OLAF). Med henblik på at beskytte Den Europæiske Unions interesser indgår styrelsesudvalgets formand og OLAF's direktør en aftale om, hvordan den gensidige information skal foregå.
         Artikel 13
         Klager og anmodninger
         1.   Kontoret er ansvarlig for besvarelse af henvendelser fra Den Europæiske Ombudsmand og Den Europæiske Tilsynsførende for Databeskyttelse, i det omfang de ligger inden for dets beføjelser.
         2.   Alle sagsanlæg inden for kontorets kompetenceområder rettes mod Kommissionen.
         Artikel 14
         Aktindsigt
         1.   Kontorets direktør træffer de beslutninger, der omhandles i artikel 7 i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (4). Hvis der gives afslag, er det Kommissionens generalsekretær, der besvarer en fornyet begæring om aktindsigt.
         2.   Kontoret fører et dokumentregister, jf. artikel 11 i forordning (EF) nr. 1049/2001.
         Artikel 15
         Ophævelse
         Afgørelse 2000/459/EF, EKSF, Euratom ophæves.
         Henvisninger til den ophævede afgørelse gælder som henvisninger til nærværende afgørelse.
         Artikel 16
         Virkning
         Denne afgørelse har virkning fra dagen efter offentliggørelsen i Den Europæiske Unions Tidende.

            Udfærdiget i Bruxelles og Luxembourg, den

                  På Europa-Parlamentets vegne

                  Formand

                  På Rådets vegne

                  Formand

                  På Kommissionens vegne

                  Formand

                  På Domstolens vegne

                  Præsident

                  På Revisionsrettens vegne

                  Formand

                  På Det Europæiske Økonomiske og Sociale Udvalgs vegne

                  Formand

                  På Regionsudvalgets vegne

                  Formand

         (1)  EFT 152 af 13.7.1967, s. 18.

         (2)  EFT L 183 af 22.7.2000, s. 12.

         (3)  EFT L 248 af 16.9.2002, s. 1.

         (4)  EFT L 145 af 31.5.2001, s. 43.